Wees versigtig voor jy reis, maan AADie Johannesburgse metropolisie het dié foto’s van betogings op twitter gedeel. (Foto: Twitter/ JMPD) Die Automobiel-Assosiasie (AA) het motoriste in KwaZulu-Natal en Gauteng gewaarsku om reise met ekstra omsigtigheid te beplan om sodoende gebiede waar gewelddadige betogings voorkom, te vermy. Dié vereniging sê hy is ook bekommerd oor die ekonomiese uitwerking van die betogings op die land se hoofpaaie, tolhekke, sekere middestadgebiede en veral op die vragvervoersektor. Maroela Media het vroeër berig chaotiese betogings woed sedert die naweek in KwaZulu-Natal en Gauteng onder die vaandel van oproepe dat oudpres. Jacob Zuma, wat verlede week sy tronkstraf begin uitdien het, vrygelaat moet word. Talle ondernemings is intussen geplunder en besteel, voertuie en vragmotors is uitgebrand en verskeie nasionale paaie is versper en beskadig. “Die voortslepende onrus het vernietigende gevolge vir die land se ekonomie en veroorsaak meer skade, hoe langer dit ongemerk bly,” sê die AA. Die AA sê behalwe dat die betogings miljoene rande se skade aan infrastruktuur tot gevolg het, word mense se lewens in gevaar gestel. “Ons wil ŉ beroep op die publiek doen om nie naby enige van hierdie gebiede waar die onluste heers, te gaan nie. Heroorweeg eerder jou reisplanne of vind veiliger alternatiewe roetes,” sê die AA. Die AA sê motoriste wat tans hulself op pad bevind, moet seker maak dat hulle oor ‘n private sekuriteitsopsie – soos ’n paniekknoppie – beskik in geval hulle in ŉ onlussitusie beland. “Ons het die afgelope twee dae gesien dat onluste in gebiede asof uit die bloute ontstaan en niemand kan voorspel waar dit weer kan gebeur nie.” Die AA gee die volgende raad: